《曾子固舍人挽辞 其一》
宋代·释道潜

命世高标见实难，狂澜既倒赖公还。学穷游夏渊源际，文列班杨伯仲间。

落落声尘随逝水，滔滔论著在名山。凄凉四海门人泪，想对秋风为一潸。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。